《七月五日移寓准提庵用田山姜移居韵》
明代·黄钺

韦郎避漏眠于车，王生屋里频移家。我居墙坏仆几压，举室奔窜如惊麚。

有庵巷北旧栖息，踏鼓两度趋朝衙。急移书簏召橘朮，不惮行步为欹斜。

眼明阶前两椿树，在昔屋后当梅花。芟夷败叶听好鸟，扫除四壁供涂鸦。

诘朝七夕纳二客，庵门月好须当挝。仰天一笑席衣瓦，补漏奚必烦皇娲。

作者简介：（?—1403）明苏州府常熟人，字叔扬。建文二年进士，授刑科给事中，以丁忧归。燕王起兵南下，方孝孺问以苏、常、镇江形势，后皆如所料。燕军破京师，钺杜门不出。成祖召为户科给事中，中途投水死，以溺死上报，家属得免祸。